Jeiki jeiki

Jeiki jeiki (euskara batuan: Jaiki, jaiki) euskal abesti herrikoi bat da. Jatorria Iparraldean du, horregatik abesti honek "olandresak" —hots, holandarrak— aipatzen ditu, garai batean Frantzia eta Herbehereak gerran izan baitziren. Uste da 1667-1700. urteen tartean (Itzulpenerako gerraren harira) eginiko abestia delahttps://www.eke.eus/fr/culture-basque/chant-et-musique-basques/kantua_eta_historia.

Gerora, XIX. mendearen amaiera eta XX. mendearen hasieran, euskal abertzaletasunak abestia bereganatu eta esanahi abertzalea eman zion, "Jeiki jeiki" hitzekin euskal nazioaren kontzientziaren pizkundearen metafora egin nahirik. Horrela, abesti aberkoi ere bilakatu zen, eta abestiaren hitzak neurri batean aldatu zituzten.

 Hitzak 
+JatorrizkoaAberkoiaJeiki, jeiki etxekoak,
Argia da zabala! [bis]
Itsasotik mintzatzen da
Zilarrezko tronpeta
Bai eta ere ikaratzen
Olandresen ibarra! [bis]

Jeiki, jeiki etxekoak,
Argia da zabala! [bis]
Itsasotik hurbiltzen da
Untzi bat kargatua;
Gaitzen denak mentura
Haren atakatzera! [bis]

Jeiki, jeiki etxekoak,
argia da zabala. [bis]
Itsasoan agiri da
argi gozo biguna,
bere aurrean beldurtuta
ihes doa iluna. [bis]Jaiki, jaiki, euskotarrak,
laister dator eguna! [bis]
Sortaldetik agiri da
argi gozo biguna,
bere aurrean bildurtuta
igesi doa illuna. [bis]

Jaiki, jaiki, euskotarrak,
eta batu gaitezen! [bis]
JEL-argia alde orotan
asi zaigu zabaltzen,
ekin bai beti gau ta egun
biotz danak berotzen. [bis]

Jaiki, jaiki, euskaldunak,
azkar igo mendira! [bis]
Gañetan arnas artzeko
garbi dago aizea,
mendian urbillago daude
zerua ta Jainkoa. [bis]

 Aldaerak 
XX. mendean bertsio ezberdin batzuk asmatu ziren besteak beste Oskorriren bertsioa edo eta Euskeria abesbatzaren bertsioa abertzaleaː
+OskorrirenaEuskeria abesbatzarenaJeiki, jeiki etxekoak,
Laster dator eguna! [bis]
Sortaldetik ageri da
Argi gozo biguna,
Bere aurrean beldurtuta
Ihes doa iluna?

Jeiki, jeiki, etxekoak,
Argia da zabala![bis]
Itsasoa agerri da
Zilarrezko aparra
Bai 'ta ere dirdiraka
Txalupa oihal txuria!

Jeiki, jeiki, etxekoak,
Argia da zabala![bis]
Itsasotik mintzatzen da
Zilarrezko tronpeta
Bai 'ta ere ikaratzen
Olandresen ibarra!

Jeiki, jeiki, etxekoak,
Argia da zabala![bis]
Itsasotik hurbiltzen da
Untzi bat kargatua;
Gaitezen denak mentura
Haren atakatzera!https://lyricstranslate.com/es/oskorri-jeiki-jeiki-lyrics.htmlJeiki, jeiki, euskaldunak,
irrintzi ta deiadar,
aurrera su eta garǃ

Burua daukagu baina
horren jabe izan ez,
bata ezin bestea gabe
hauxe da oiartzunaː 
burujabetasunaǃ

Jeiki, jeiki, euskaldunak,
lortu behar pakea
ezina da menpeaǃ

eguneroko kateak,
egunero hautsita
hortik datorkigu pakea,
aurrera jo eta keǃ
Guk irabazi arteǃ

 Partitura eta musika 

JEIKI, JEIKI, ETXENKUAK

 Ikus, gainera 

 Jagi-Jagi
 Eusko Abendaren Ereserkia
 Itxarkundia
 Mendiko negarra
 Gora Euskadi, bizi bedi!
 Belarrimotza, zertara hator hona?
 Lenago il!
 Eta tiro baltzari

 Erreferentziak 

 Kanpo-estekak 
 Jeiki jeiki abestia entzungai
 Jaiki, jaiki abestiaren aldaera aberkoia entzungai
 Abesbatza bat Teruelgo Terriente udalerriko jaietan Jeiki jeiki abestia abesten entzungai
 Iparraldeko gizon eta umeen abesbatza bat Jeiki jeiki abestia abesten entzungai
 Jaiki, jaiki abestiaren Oskorriren bertsioa

Kategoria:Euskal abesti herrikoiak
Kategoria:Euskal abesti abertzaleak
Kategoria:Ipar Euskal Herriko abestiak
Kategoria:Konposizioak do maiorren
Kategoria:Euskal Herriko abesti abertzaleak